แล้วว่าร้องไห้มันจะชอบมำร้ายตัวเอง เช่น เอาเล็บข่วนหน้าตัวเอง ตบหัวตัวเอง จิกผมตัวเอง(เป็นคนผมยาว) หยิกแขน กำมือแน่น ตีตัวเอง ชอบย้ำเสื้อผ้า เเล้วตอนร้องจะมีคำพูดติดปาก อยากตายไม่อยากเกิดมา เมื่อไหร่จะตาย ไม่น่าเกิดมา เรามันไร้ค่า ไม่มีประโยชน์ เกิดมาทำไม มีความคิดที่จะฆ่าตัวตาย อยากรู้ว่ามันเป็นอะไร
สวัสดีค่ะ จากอาการดังกล่าวมา ถ้ามีพฤติกรรมทำร้ายตนเอง หรือคิดฆ่าตัวตายนั้น อาจจะเป็นสัญญาณอันตรายว่าอาจมีปัญหาทางจิตที่ต้องได้รับการดูแลอย่างต่อเนื่อง จากภาวะซึมเศร้า โรคซึมเศร้า หรือการเปลี่ยนแปลงทางอารมณ์โรคซึมเศร้าเป็นการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมแนะนำการขอความช่วยเหลือจากคนรอบข้างและบุคลากรทางการแพทย์ ไม่ควรปล่อยปัญหาทิ้งไว้